31976R2785
L 319/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2785/76 НА СЪВЕТА
от 16 ноември 1976 година
за сключване на Споразумението за търговско сътрудничество между Европейската икономическа общност и Народна република Бангладеш
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 114 от него,
като взе предвид препоръката на Комисията,
като има предвид, че е необходимо да се сключи Споразумението за търговско сътрудничество между Европейската икономическа общност и Народна република Бангладеш,
ПРИЕ НАСТОЯЩИЯ РЕГЛАМЕНТ:
Член 1
Споразумението за търговско сътрудничество между Европейската икономическа общност и Народна република Бангладеш се сключва от името на Общността.
Текстът на споразумението се прилага към настоящия регламент.
Член 2
Председателят на Съвета нотифицира другата договаряща страна, в съответствие с член 15 от споразумението, за приключването, от страна на Общността, на процедурите, които са необходими за влизането в сила на настоящото споразумение.
Член 3
В съвместната комисия, предвидена в член 8 от споразумението, Общността се представлява от Комисията на Европейските общности, която се подпомага от представители на държавите-членки.
Член 4
Настоящият регламент влиза в сила на третия ден след публикуването му в Официален вестник на Европейските общности (1).
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 ноември 1976 година.